КъБР-м и Iэтащхьэ КIуэкIуэ Ю. А. дыгъуасэ хэтащ Террорым пэщIэтынымкIэ лъэпкъ комитетым и зэIущIэм
Урысейм Террорым пэщIэтынымкIэ и лъэпкъ комитетым и Iэтащхьэ, ФСБ-м и УнафэщI Бортников А. В. дыгъуасэ Москва щригъэкIуэкIащ НАК-м и зэIущIэ. Абы щытепсэлъыхьащ Кавказ Ищхъэрэ федеральнэ округым хыхьэ щIыналъэхэм терроризмэм земыгъэубгъуным хуэунэтIа лэжьыгъэхэр къыщызэгъэпэщынымрэ ахэр егъэфIэкIуэнымрэ пыщIа Iуэхухэм, апхуэдэу Урысей Федерацэм терроризмэм и идеологием щыпэщIэтыным хуэгъэп-са, 2013 — 2018 гъэхэм ятещIыхьа Комплекснэ планыр гъэзэщIа зэрыхъум щыхэплъащ. ЗэIущIэм хэтащ Къэбэрдей-Балъкъэр Республикэм и Iэтащхьэ КIуэкIуэ Ю. А.
ЗэIущIэр къыщызэIуихым, НАК-м и Iэтащхьэм къыхигъэщащ, хабзэхъумэ IэнатIэхэм я лэжьыгъэр тэмэму зэрызэтеухуам и фIыгъэкIэ, Кавказ Ищхъэрэм терроризмэм пыщIа хабзэншагъэу щалэжьыр нэхъ мащIэ хъууэ зэрыхуежьар. Шынагъуэншагъэр къызэзыгъэпэщ IэнатIэ хэхахэмрэ хабзэхъумэхэмрэ мы гъэ дызэрытым террорист унэтIыныгъэ зиIэ щIэпхъаджагъэ зыбжанэ къамыгъэхъун яхузэфIэкIащ, «зызыущэхуа» гуп тIощI къыщIагъэщащ икIи абыхэм хэт цIыхуи 120-м, я нэхъыбапIэкIэ щIалэгъуалэу, я лэжьыгъэр къызэпаудащ.
Абы къыдэкIуэу, терроризмэм пэщIэ-тынымкIэ иджыри мыхьэнэшхуэ зиIэ къалэн егъэзащIэ хэубыдыкIауэ, щхьэхуэу цIыхухэм ядэлэжьэн Iуэхуми. IуэхущIапIэм и Iэтащхьэм абы и лъэныкъуэкIэ къыхигъэщащ 2016 гъэм НАК-м Псыхуа-бэ щригъэкIуэкIа зэIущIэм къыщащта унафэхэр зэрагъэзэщIам и фIыгъэкIэ, округым хыхьэ щIыналъэ, щIыпIэ псоми щрагъэкIуэкI хъыбарегъащIэ-ущииныгъэ лэжьыгъэр нэхъ зэрыщIэхуэбжьар, апхуэдэуи терроризм щалэжьынкIэ хъуну узыгъэгузавэ, цIыху куэд щызэхуэс щIыпIэхэм шынагъуэншагъэр къыщызэгъэпэщыным хуэунэтIауэ террорым пэщIэтынымкIэ муниципальнэ комиссэхэм зэфIагъэкIхэми я мыхьэнэм зэрыхэхъуар.
Терроризмэм и идеологием пэщIэтыным хуэгъэпса Комплекснэ планым хыхьэу зэфIагъэкIа лэжьыгъэхэм щыхэплъэжым къыхагъэщащ дин егъэлеям гуп щхьэхуэхэр, псом хуэмыдэу щIалэгъуалэр, демыгъэшэхыным хуэунэтIа зи чэзу Iуэхухэр зэрызэфIагъэкIар. Япэ илъэс ныкъуэм хуэдищкIэ нэхъыбэ хъуащ терроризм хьэгъэщагъэхэм хэмыхьэну къытрагъэхьахэм я бжыгъэр, хъыбар- егъащIэ Iэмэпсымэхэр къагъэсэбэпутеррорист, экстремист материалхэу зэбграгъэхри нэхъ мащIэ хъуащ, апхуэдэ мурадхэм къыхуагъэсэбэпу къыщIагъэща, зи лэжьыгъэр къызэпауда Интернет Iэмалхэми хуэдитIкIэ хэхъуащ.
Зытепсэлъыхьа Iуэхухэм япкъ иткIэ зэIущIэм къыщащтащ къэрал властым и органхэмрэ терроризмэм пэщIэтыным-кIэ комиссэхэмрэ я лэжьыгъэр адэкIи егъэфIэкIуэным хуэунэтIауэ дяпэкIи зэфIэгъэкIыпхъэхэр къыщыгъэлъэгъуа унафэхэр.
КъБР-м и Iэтащхьэмрэ Правительствэмрэ я пресс-IуэхущIапIэм игъэхьэзыращ, НАК-м и хъыбарегъащIэ центрым и тхыгъэхэр
къигъэсэбэпри.
